ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΠΕΛΛΑΣ
ΤΑΧ.Δ/ΝΣΗ: Διοικητήριο Πέλλας - Έδεσσα
ΤΑΧ. ΚΩΔΙΚΑΣ: 58200
ΤΗΛΕΦΩΝΟ: 2381351201
ΗΛ.Δ/ΝΣΗ: grantiper@pella.gr

Δελτίο Τύπου

								Έδεσσα, 30/6/2023

Με υπογραφή Ιορδάνη Τζαμτζή αρχίζει η διαγράμμιση του Εθνικού Δικτύου, στην Π.Ε. Πέλλας.

Αρχίζει άμεσα η υλοποίηση του έργου «Διαγράμμιση Εθνικού Οδικού Δικτύου 2021», στην Περιφερειακή Ενότητα Πέλλας, μετά τη σχετική σύμβαση που υπέγραψαν σήμερα ο Αντιπεριφερειάρχης,  Ιορδάνης Τζαμτζής και ο εκπρόσωπος της αναδόχου εργοληπτικής εταιρείας « ALMO ΤΕΧΝΙΚΗ ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε., ΑΛΜΟΤΕΚ Ι.Κ.Ε.», Νικόλαος Σπρίτος.
Αντικείμενο του έργου είναι η ανανέωση της οριζόντιας σήμανσης, σε όλο το Εθνικό Οδικό Δίκτυο, αρμοδιότητας της Υποδιεύθυνσης Τεχνικών Έργων Π.Ε. Πέλλας, με τη χρήση ανακλαστικής βαφής με υαλοσφαιρίδια, για τη βελτίωση της οδικής ασφάλειας. 
Το έργο είναι συνολικού προϋπολογισμού 332.500,02 €  και χρηματοδοτείται από το Τεχνικό Πρόγραμμα Π.Ε. Πέλλας/ Π.Κ.Μ.
Όπως τόνισε ο Αντιπεριφερειάρχης Πέλλας, Ιορδάνης Τζαμτζής, μετά την υπογραφή της Σύμβασης « Παραμένουμε συνεπείς στις δεσμεύσεις μας, σχεδιάζουμε και υλοποιούμε έργα που  συμβάλλουν στη διευκόλυνση της καθημερινότητας των συμπολιτών μας, βελτιώνοντας την ποιότητα των υποδομών και μεγιστοποιώντας την ασφάλεια όλων μας ».